laion/Wikipedia-Exotic huggingface dataset:
פייטון פריצ'רד

פייטון מייקל פריצ'רד (באנגלית: Payton Michael Pritchard; נולד ב-28 בינואר 1998) הוא כדורסלן אמריקאי, שמשחק בקבוצת בוסטון סלטיקס מליגת ה-NBA, בעמדת הרכז. פריצ'רד נולד בעיר טואלטין שבאורגון, ובשנת 2016 החל ללמוד באוניברסיטת אורגון. בעונת 2016/2017 הוביל את קבוצת "אורגון דאקס", לצדם של דילון ברוקס, טיילר דורסי, ג'ורדן בל וכריס בושיי, למעמד פיינל פור טורניר אליפות המכללות בכדורסל, בפעם השנייה בלבד בתולדותיה. ב-3 העונות הבאות הציג שיפור הדרגתי בתפוקתו, עד שבעונת 2019/2020 העמיד ממוצעים של 20.5 נקודות, 5.5 אסיסטים, 4.3 ריבאונדים ו-1.5 חטיפות למשחק. בסיום אותה עונה נבחר לשחקן המצטיין של "מחוז Pac-12". בדראפט ה-NBA‏ 2020 נבחר פריצ'רד בבחירה ה-26, על ידי בוסטון סלטיקס. לאורך עונת הרוקי שלו שימש כמחליפו הראשי מהספסל של הרכז קמבה ווקר, וקלע 7.7 נקודות בממוצע למשחק. מדיה וקבצים בנושא פייטון פריצ'רד בוויקישיתוף פייטון פריצ'רד, ברשת החברתית אקס (טוויטר) פייטון פריצ'רד, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של פריצ'רד בליגת המכללות, באתר sports-reference.com רשימת הנבחרים בדראפט 2020, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
רוברט איוואנוב

רוברט איוואנוב (בפינית: Robert Ivanov; נולד ב־19 בספטמבר 1994) הוא כדורגלן מקצועני פיני, המשחק בנבחרת פינלנד ובמועדון הגרמני איינטרכט בראונשווייג, כמגן. איוואנוב נולד בהלסינקי, פינלנד ב-19 בספטמבר 1994, לאם פינית אינגרית ולאב רוסי. הוא גדל במשפחת ספורטיבית. אביו ולדימיר איוואנוב (מת ב־2014) שיחק כדורגל, ואמו, נלי פאקי, היא אינגרית במוצאה, ששיחקה כדוריד ושיחקה בנבחרת אסטוניה ובקבוצת ספרטה, עמה זכתה באליפות פינלנד בכדוריד בעונת 1997. משפחתו של רוברט דוברת רוסית, והוא גם למד רוסית בבית הספר מכיתות א'-ו'. בילדותו, בנוסף לכדורגל, שיחק גם כדוריד וכדורסל, אך בסופו של דבר החליט להתמקד בכדורגל ושיחק במדי HIK ולאחר מכן שיחק בקבוצת PK-35, משנת 2003 ושיחק בקבוצת הנוער עד 2013. רוברט שיחק במועדונים מיליפורו (Myllypuro), ויקינגיט (Viikingit) והונקה אספו (Honka) מהליגה הפינית. הוא נכלל בהרכב קבוצת החודש של ליגת Veikkausliiga ליולי 2018 וספטמבר 2018. ברמה הבוגרת החל לשחק במועדונים בליגה השלישית בפינלנד. בשנת 2014 שיחק במועדון מליופורו, ובשנת 2015 הוא הפך לשחקן וויקינגיט. במקביל לכדורגל, איוואנוב שירת בצבא הפיני. לפני פתיחת עונת 2016 הוא חתם על חוזה במועדון אחר מהליגה השלישית, הונקה, במדיה השיג עלייה לליגת יוקונן באותה עונה. בשנת 2017 הוא המשיך לשחק בקבוצה וסיים איתה במקום השני בליגה. על פי תוצאות הפלייאוף עם מועדון HIFK, הונקה חזרה לליגת העל הפינית בכדורגל. ב־1 בספטמבר 2020 הוא חתם על חוזה לשנתיים במועדון ורטה פוזנן מליגת העל הפולנית. הוא ערך את הופעת הבכורה שלו בנבחרת פינלנד בכדורגל ב־8 בינואר 2019 במשחק ידידות מול שוודיה, כשעלה כמחליף של אלבין גרנלונד בדקה 85. איוואנוב זומן למשחק הידידות וליורו 2020 לפני המשחק מול שוודיה ב־29 במאי 2021. מדיה וקבצים בנושא רוברט איוואנוב בוויקישיתוף רוברט איוואנוב, באתר Transfermarkt רוברט איוואנוב, באתר Soccerway רוברט איוואנוב, באתר BDFutbol רוברט איוואנוב, באתר WorldFootball.net רוברט איוואנוב, באתר National Football Teams רוברט איוואנוב, באתר FootballDatabase.eu "#4 Ivanov, Robert" (בפינית). Veikkausliiga. נבדק ב-8 בינואר 2019. {{cite web}}: (עזרה) "Honka-tähti jälleen kuukauden pelaajaksi – kuukauden valmentaja VPS:n hurjaan lentoon siivittänyt Vuorinen" (בפינית). Veikkausliiga. 3 באוגוסט 2018. נבדק ב-30 באוגוסט 2018. {{cite web}}: (עזרה) "Tulikuuma HJK-tähti jälleen kuukauden pelaajaksi" (בפינית). Veikkausliiga. 4 באוקטובר 2018. נבדק ב-5 באוקטובר 2018. {{cite web}}: (עזרה) "ROBERT IVANOV BECOMES A FOOTBALL PLAYER OF WARTA POZNAŃ" (בפולנית). Warta Poznań. 1 בספטמבר 2020. {{cite web}}: (עזרה) "Sweden v Finland game report". Eurosport. 8 בינואר 2019. {{cite web}}: (עזרה) "Näillä pelaajilla Huuhkajat lähtevät kohti EM-kisoja – kaksi nimeä kiinnostivat yli muiden" (בפינית). Helsingin Sanomat. 19 במאי 2021. נבדק ב-24 במאי 2021. {{cite news}}: (עזרה)
טס דיילי

טס דיילי (באנגלית: Tess Daly; נולדה ב-29 במרץ 1969) היא מנחת טלוויזיה בריטית. דיילי נולדה לזוג הורים שעבדו במפעל לטקסטיל ולה אחות צעירה. היא התגלתה כדוגמנית במנצ'סטר ועבדה בתחום בפריז, לונדון וגם במזרח הרחוק. היא הופיעה בקליפים לשירים "Serious" ו-"Violence of Summer" של להקת דוראן דוראן. ב-2003 החליפה את אולריקה ג'ונסון בהנחיית התוכנית "Home on Their Own" במסגרתה מבצעים שינויים בבתים לפי רצונותיהם של ילדים כיצד הבית ייראה בזמן שהורים בחופשה. ב-2004 החלה להנחות את תוכנית הריקודים הפופולרית "Strictly Come Dancing" שלה גרסאות רבות מרחבי העולם וביניהן רוקדים עם כוכבים בישראל. בין 2006–2007 הנחתה את תוכנית המציאות "Just the Two of Us" במסגרתה זוגות המורכבים מזמר מקצועי וידוען שאינו זמר מתחרים ביניהם בשירה. ב-2011 יצא ספר שכתבה "The Camera Never Lies". ב-2003 התחתנה עם מגיש הטלוויזיה ורנון קיי. מדיה וקבצים בנושא טס דיילי בוויקישיתוף טס דיילי, ברשת החברתית אקס (טוויטר) טס דיילי, במסד הנתונים הקולנועיים IMDb (באנגלית) טס דיילי, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הדיוויזיה ה-291 (ורמאכט)

הדיוויזיה ה-291 (בגרמנית: 291. Infanterie-Division) הייתה דיוויזיית חי"ר של הוורמאכט אשר לחמה במלחמת העולם השנייה. הדיוויזיה הוקמה באינסטרבורג באזור האימונים הצבאיים של אריס (דרום-מזרחית לקניגסברג, פרוסיה המזרחית) בפברואר 1940 כחלק מהגל השמיני. הדיוויזיה השתתפה בהתקפה על צרפת אך לא מילאה שם שום תפקיד משמעותי. במהלך הרחבת ה-Heer בסתיו החטיבה איבדה 3 גדודי חיל רגלים (I / 504th, I / 505th ו-I / 506th) ואחד של ארטילריה (III / 291st) לטובת הדיוויזיה ה-306, אך יחידות אלו הוחלפו לפני שהדיוויזיה צורפה בתחילת 1941 לקבוצת ארמיות צפון כעתודת הארמייה ה-18. הדיוויזיה הצליחה להתקדם 44 קילומטרים ב-34 השעות הראשונות של המערכה במדינות הבלטיות, אך לאחר שקיבלה את משימת טיהור החוף הבלטי, היא נבלמה זמנית בבסיס הצי של ליבאו שם הדפו הנחתים הסובייטים ודיוויזיית הרובאים ה-67 את ניסיונם הראשון לכבוש את העיירה ב-25 ביוני. רק לאחר ארבעה ימים של לחימה בשטח בנוי כבשה הדיוויזיה את העיירה והמשיכה להתקדם במעלה החוף הבלטי לפני שהגיעו לריגה שכבר הותקפה מהמזרח על ידי פיליפ קלפל, מפקד הדיוויזיה ה-1 במהלך היום. לאחר שסייעה באבטחת אסטוניה בחודשים יולי ואוגוסט, הדיוויזיה נפרסה באגף הימני של הקורפוס ה-38 סביב ראש הגשר באורניאנבאום בתחילת ספטמבר ופרצה את קו ההגנה הראשון של ברית המועצות סביב לנינגרד בפופשה לפני שפנתה צפונה וכבשה את פטרהוף על הכביש בחוף מפרץ פינלנד. לאחר הצלחה זו, החזית התמקמה בעמדות סטטיות שהשתנו מעט מאוד במשך כמעט שנתיים, אך באמצע אוקטובר הוסטה הדיוויזיה לחזית הארמייה ה-18 לאורך נהר וולכוב כדי להתנגד למאמצי הרוסים לפרוץ ללנינגרד הנצורה. הדיוויזיה הורחקה לבסוף מהחזית בסוף דצמבר, אך נותרה במנוחה של רק כמה ימים לפני שארמיית ההלם השנייה של אנדריי ולסוב פתחה במתקפה עצומה בתחילת ינואר, שכוונה לקו הדק בין הדיוויזיות ה-61 וה-21. רגימנט הרגלים ה-505, תחת אוברסט לוהמייר נשלח לאטום את הפרצה, אך זו הייתה רק שאלה של זמן עד שתבוצע פריצה נוספת במקום אחר. "עניין של זמן" היה עשרה ימים, פריצת הדרך הייתה מעט דרומה, והייתה זו שוב הדיוויזיה ה-291 שעמדה בדרכם, אך למרות מזג האוויר הנורא, אנשיה עמדו איתנים מספיק בשביל שכוחות המשטרה והדיוויזיה ה-58 ינתקו את החדירה הרוסית, אם כי הלחימה בכיס נמשכה עד סוף יוני. לאחר שהביסו את חדירת ארמיית ההלם השנייה לחזית מעל נהר וולכוב, ולמרות חידוש ההתקפה על ידי הרוסים בגזרה אחרת, רק מצפון לעמדותיהם, הם הוחזקו בגזרה השקטה יחסית מצפון לנובגורוד עד ינואר 1943, אז הועברו לגזרת הקורפוס ה-59 בתחום הגזרה בין קבוצת ארמיות צפון וקבוצת ארמיות מרכז. במהלך החורף נשארה הדיוויזיה בעמדות הגנה סביב קורוטסן, ובפברואר כמעט הושמדה על ידי צבא הטנקים סמוך לשפטובקה. בחודש יוני הועברה הדיוויזיה תחת פיקוד ארמיית הפאנצר הרביעית כחלק מהקורפוס ה-42 בדרום-מזרח פולין (גם השתתפה בלחימה בתוך קלחת הובה). הדיוויזיה לחמה כחלק מהקורפוס ה-42 במהלך מבצע ויסלה-אודר עד שהושמדה על ידי החזית האוקראינית הראשונה ליד צ'נסטוכובה באמצע ינואר 1945. חלק משרידי הדיוויזיה צורפו לדיוויזיה ה-6, והשאר צורפו לדיוויזיה ה-17. קורט הרצוג, 7 בפברואר 1940 - 10 ביוני 1942 ורנר גוריץ, 10 ביוני 1942 - 15 בינואר 1944 אוסקר אקהולט, 15 בינואר - 10 ביולי 1944 ארתור פינגר, 10 ביולי 1944 - 27 בינואר 1945 מדיה וקבצים בנושא הדיוויזיה ה-291 בוויקישיתוף הדיוויזיה ה-291 באתר lexikon-der-wehrmacht (בגרמנית) https://www.warhistoryonline.com/articles/in-their-own-words-german-veterans-of-wwii-by-rob-schafer.html
תחנת קרופוטקינסקאיה

תחנת קרופוטקינסקאיה (ברוסית: Кропоткинская) היא תחנת הרכבת התחתית של מוסקבה בקו סוקולניצ'סקאיה. התחנה ממוקמת ברובע חמובניקי, ליד קתדרלת ישו המושיע. תחנת קרופוטקינסקאיה נפתחה ב-15 במאי 1935, כחלק מהקטע הראשון במטרו של מוסקבה. בעתיד התחנה תהיה קשורה במעבר עם תחנת וולחונקה של קו קלינינסקו-סולנצבסקאיה (אנ'). מדיה וקבצים בנושא תחנת קרופוטקינסקאיה בוויקישיתוף https://um.mos.ru/houses/stantsiya-metro-kropotkinskaya/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
לוגנץ דורט

לוגנץ "לו" דורט (באנגלית: Luguentz "Lu" Dort; נולד ב-19 באפריל 1999) הוא כדורסלן קנדי, שמשחק בקבוצת אוקלהומה סיטי ת'אנדר מליגת ה-NBA, בעמדות הקלע והסמול פורוורד. נודע בעיקר בשל כישוריו ההגנתיים. דורט נולד בעיר מונטריאול שבקוויבק, קנדה, להורים שמוצאם בהאיטי, ובגיל 15 עבר ללמוד בג'קסונוויל שבפלורידה. בתור אחד משחקני התיכונים המצטיינים בארצות הברית, הוזמן בשנת 2017 להשתתף במשחק נייקי הופ סאמיט. בשנת 2018 החל ללמוד באוניברסיטת המדינה של אריזונה. בעונתו היחידה בקבוצת הכדורסל של האוניברסיטה נבחר לחמישיית ההגנה של "מחוז Pac-12", ורשם ממוצעים של 16.1 נקודות, 4.3 ריבאונדים, 2.3 אסיסטים ו-1.5 חטיפות למשחק. לאחר שלא נבחר על ידי אף קבוצה בדראפט ה-NBA‏ 2019, חתם דורט על "חוזה כפול" בקבוצת אוקלהומה סיטי ת'אנדר, במסגרתו שיחק לסירוגין גם בקבוצת הבת של הת'אנדר מליגת הפיתוח של ה-NBA – אוקלהומה סיטי בלו. במהלך עונת הרוקי שלו זכה למקום קבוע בחמישיית הקבוצה, ולקראת סיומה הומר חוזהו לחוזה NBA סטנדרטי ל-4 עונות. ב-3 באפריל 2021 קלע דורט שיא קריירה של 42 נקודות בהפסד הת'אנדר ליוטה ג'אז. מדיה וקבצים בנושא לוגנץ דורט בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Oklahoma City guard Luguentz Dort deserves real All-Defense consideration, באתר ca.nba.com,‏ 14 ביוני 2021 הסטטיסטיקות של דורט בליגת המכללות, באתר sports-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
יחסי פינלנד – קוריאה הדרומית

יחסי פינלנד–קוריאה הדרומית הם היחסים הדו-צדדיים בין פינלנד וקוריאה הדרומית. פינלנד הכירה ברפובליקה של קוריאה ב-13 באפריל 1973, והיחסים הדיפלומטיים בין המדינות כוננו ב-24 באוגוסט 1973. הסחר הבילטרלי בשנת 2014 עמד על כ-1.696 מיליארד דולר, וההשקעה הדו-צדדית בשנת 2014 הייתה כ-222.79 מיליון דולר. פינלנד מחזיקה בקוריאה הדרומית שגרירות בסיאול. קוריאה הדרומית מחזיקה בפינלנד שגרירות בהלסינקי וקונסוליה באואולו. ייצוג קוריאה הדרומית בפינלנד באתר משרד החוץ הפיני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי טורקיה–מונגוליה

יחסי טורקיה–מונגוליה הם יחסי החוץ בין מונגוליה לטורקיה. המונגולים והטורקים פיתחו מערכת יחסים חזקה. שני העמים היו בדרך כלל עמים נוודים, והקשר התרבותי התפתח לתערובת של ברית וסכסוכים. אנשי שיונגנו נחשבו לאבותיהם של הטורקים והמונגולים המודרניים. גם הטורקים וגם המונגולים רואים עצמם לוחמים נודדים, ובמשך זמן רב פיתחו היסטוריה של טיפוח ברית נגד אימפריות סיניות שונות בניסיונותיה לשמור על תרבותה וגבולה. שני העמים חלקו גם מסורת טורקו-מונגולית משותפת, שהתפתחה בהדרגה במובן השגוי של יראת כבוד לטנגריזם, בגאווה חזקה המבוססת על חופש וכבוד. האמונה הצליחה לשרוד גם כאשר המונגולים והטורקים אימצו דתות אחרות, בודהיזם ואסלאם, בהתאמה. כאשר ג'ינגיס חאן הקים את האימפריה המונגולית התחלקו הטורקים בין ברית לעוינות. מספר שבטים טורקים כרתו ברית עם האימפריה המונגולית, בעוד מספר שבטים טורקים קמו ונלחמו נגד השליטים המונגולים, והמשיכו במסורות הנוודים. זה נמשך עם ממשלות טורקו-מונגוליות שונות כמו אורדת הזהב, השושלת הטימורית, האימפריה המוגולית עד לעליית האימפריה העות'מאנית, בתוצר נוסף של שושלת טורקו-מונגולית. כיום ממשיכים עמים טורקים רבים לחלוק מנהגים תרבותיים כמעט זהים עם עמיתיהם המונגולים. לדברי ו' גורדלבסקי, אשר צוטט על ידי הטורקולוג והמונגולוג הרוסי אלכסנדר קדירבייב "על מנת להבין את ההיסטוריה של העמים הטורקיים יש צורך ללמוד את המונגולים". טורקיה ומונגוליה כוננו יחסים בשנת 1969 כאשר מונגוליה הייתה מדינה קומוניסטית. היחסים הידידותיים בין שתי מדינות באו לידי ביטוי בטקס עוד בשנת 2019, כאשר שגריר טורקיה במונגוליה אחמט יזאל הצהיר כי "יש לנו יחסים היסטוריים, תרבותיים וחברתיים עוד מלפני 2000 שנה. אנו יכולים לעשות דברים רבים כדי להבטיח כי ידידות זו תביא אותנו הלאה", והוספנו שטורקיה תמיד תהיה שכנה שלישית של מונגוליה. כמו כן, טורקיה ומונגוליה העמיקו את שיתוף הפעולה שלהן, אשר נע בין חינוך לסיוע כלכלי, כמו גם מחויבות היסטורית להבנת היחסים העתיקים של שתי המדינות. טורקיה מחזיקה במונגוליה שגרירות באולן בטור. מונגוליה מחזיקה בטורקיה שגרירות באנקרה. Durand-Guédy, David (1 ביוני 2010). "Mongols, Turks and Others: Eurasian Nomads and the Sedentary World". Iranian Studies. 43 (3): 420–424. doi:10.1080/00210861003693992. {{cite journal}}: (עזרה) Totalitarismo, Mister (3 במרץ 2020). "Xiongnu: The origins of Turkish civilization". {{cite web}}: (עזרה) "Mongolia History - Influence of Tang China". Global Security. "Tengrism". 13 באוקטובר 2018. {{cite web}}: (עזרה) "HISTORY OF THE TURKS". www.historyworld.net. Yulianovich, Pochekaev Roman (4 בספטמבר 2014). "Political repressions in the Mongol Empire, Golden Horde and other Turkic-Mongol states, and their justifications (13 th-16 th CC.)". Золотоордынское обозрение (3). {{cite journal}}: (עזרה) "The National Museum of Mongolian History: The early Türk Empire and the Uighurs". depts.washington.edu. Kadyrbaev, Aleksandr Sh. (2005). "Turks (Uighurs, Kipchaks and Kanglis) in the History of the Mongols". Acta Orientalia Academiae Scientiarum Hungaricae. 58 (3): 249–253. doi:10.1556/AOrient.58.2005.5.3. JSTOR 23658649. "50 Years of Turkish-Mongolian Diplomatic Relations". Türkiye - Merkez. 7 בנובמבר 2019. {{cite web}}: (עזרה) https://www.montsame.mn/en/read/193868
דרמוט מלרוני

דרמוט מלרוני (באנגלית: Dermot Mulroney; נולד ב-31 באוקטובר 1963) הוא שחקן אמריקאי. מלרוני נולד באלכסנדריה שבווירג'יניה להורים ילידי איווה, יש לו שני אחים גדולים, אח צעיר ואחות צעירה, הוא למד תקשורת באוניברסיטת נורת'ווסטרן והיה חבר באחוות סטודנטים. הוא עבר להוליווד והחל לנסות את מזלו בתחום המשחק, בסוף שנות השמונים החל להופיע במספר פרקים של סדרות טלוויזיה, הופעתו הקולנועית הראשונה הייתה בסרט "Sunset", לצד ברוס ויליס. ב-1994 שיחק במערבון האימה "Silent Tongue", ב-1997 שיחק את ידידה של ג'וליה רוברטס בו היא מאוהבת בסרט "החתונה של החבר שלי". ב-2002 שיחק בסרט "אודות שמידט" את חתנו של וורן שמידט, ב-2005 גילם את נער הליווי בסרט "הדייט שלי לחתונה" ושיחק בסרט "עד שהמשפחה תפריד בינינו". בשנת 2015 שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית. ובנוסף השתתף בסרט מלך הכיתה לצידם של ג'ק בלאק וג'יימס מרסדן. בשנת 2019 שיחק במותחן הפשע "משלוח מסוכן" בכיכובה של אולגה קורילנקו. בשנת 2021 גילם את הדמות הגברית הראשית בקומדיה הרומנטית "כריסמס מבוטל". בשנת 2022 שיחק בסרט האימה העל-טבעי "אמא" בהפקתו של סם ריימי; בהמשך, כיכב בתפקיד הראשי במותחן הריגול "משחק הסוכן" ובסרט הפעולה "Section Eight". בשנת 2023 גילם את דמותו של המרגל רוברט קלייטון איימס בסדרה "רוחות ביירות" פרי יצירתם של ליאור רז ואבי יששכרוף עבור רשת שואוטיים. באותה שנה גילם את מאמן הכדורסל קית' דמברוט (אנ') בסרט הדרמה הביוגרפי "Shooting Stars" על התחלת הקריירה של הכדורסלן לברון ג'יימס. בהמשך, שיחק וגילם את הבלש ויין ביילי בסרט האימה "צעקה 6" בבימוים של מאט בטינלי-אולפין וטיילר ג'ילט (אנ'), לפי תסריט מאת ג'יימס ונדרבילט (אנ') וגאי בוסיק (אנ'). שיחק גם בקומדיה הרומנטית "רק לא אתה" ובמותחן הפשע "The Dirty South". דרמוט מלרוני, ברשת החברתית אינסטגרם דרמוט מלרוני, במסד הנתונים הקולנועיים IMDb (באנגלית) דרמוט מלרוני, באתר "אידיבי", מאגר הידע העברי לקולנוע ישראלי ועולמי דרמוט מלרוני, באתר AllMovie (באנגלית) דרמוט מלרוני, באתר Rotten Tomatoes (באנגלית) דרמוט מלרוני, במסד הנתונים הקולנועיים KinoPoisk (ברוסית) דרמוט מלרוני, באתר AllMusic (באנגלית) דרמוט מלרוני, באתר MusicBrainz (באנגלית) דרמוט מלרוני, באתר Discogs (באנגלית)
Black Swan

"Black Swan" (בעברית: "ברבור שחור") הוא סינגל של להקת הבנים הדרום קוריאנית BTS, שפורסם ב-17 בינואר 2020 כסינגל מוביל, כמה ימים לפני פרסום אלבום האולפן הרביעי שלהם, Map of the Soul: 7. השיר נכתב על ידי חבר הלהקה RM, יחד עם אוגוסט ריגו, וניס נאנט, קלייד קלי וקאנג היו ג'ונג-וון, שהיה אחראי גם על ההפקה. השיר מתאפיין בסגנון אימו ראפ, קלאוד ראפ ומוזיקת טראפ. נושא השיר הוא פחדם של האומנים מאובדן תשוקתם ואהבתם למוזיקה, ובכך הוא יוצא דופן יחסית לשאר שירי הלהקה, משום שהוא מביע נושאים מלנכוליים יותר כמו חרדה, מוות ואובדן. שני קליפים, שניהם בהשראת הסרט ברבור שחור, בוימו לשיר. הווידאו הראשון פורסם במקביל לפרסום השיר, וכלל מופע מחול פרשני של להקת המחול המודרני הסלובנית MN Dance Company. הקליפ השני הוסרט בתיאטרון של לוס אנג'לס ופורסם במפתיע ב-4 במרץ 2020. הוא מתאר את חברי הלהקה רוקדים על במת תיאטרון ריקה וחשוכה תוך שמלווה אותם צל מסתורי. הקליפ הראשון, שפורסם יחד עם השיר, כלל מופע מחול מודרני של הלהקה הסלובנית MN Dance Company. הסרטון אורך כחמש וחצי דקות. בתחילתו מופיע ציטוט של מרתה גרהם, רקדנית וכוריאוגרפית: רקדן מת פעמיים - הפעם הראשונה היא כאשר הוא מפסיק לרקוד, וזהו המוות הכואב ביותר. ציטוט זה מבטא את המסר של השיר - חרדתם של חברי הלהקה מפני אובדן התשוקה והאהבה שלהם אל המוזיקה. חברי הלהקה רומזים לציטוט במשפטים מתוך השיר. בווידאו, המוסרט בקניון נטוש, רוקדים שבעה רקדנים, מתוכם שישה בלבוש מלא, שחור, והרקדן המרכזי שפלג גופו העליון ערום. הרקדן המרכזי מנסה להימלט מתוך כלוב שסורגיו הם קרני אור, אך ששת הרקדנים האחרים מושכים אותו פנימה. בסופו של דבר הוא יוצא מהכלוב, מתרומם ועף. הקליפ השני, הרשמי, פורסם ללא הודעה מוקדמת ב-4 במרץ 2020. הוא הוסרט בתיאטרון העתיק של לוס אנג'לס, ומתאר את חברי הלהקה רוקדים בכוריאוגרפיה מורכבת על במת תיאטרון גדולה, חשוכה וריקה. תוך כדי ריקוד הם פוגשים את הצללים או ההשתקפויות שלהם, ובגדיהם משנים את צבעם והופכים מלבנים לשחורים. בהודעה לעיתונות הסבירה חברת התקליטים שלהם, ביג היט אנטרטיינמנט, שבשיר הזה מבקשים חברי הלהקה "לצלול עמוק אל תוך האני הפנימי שלהם כאמנים ולהתמודד עם הצללים שהסתירו בעבר". Black Swan, במסד הנתונים הקולנועיים IMDb (באנגלית) Black Swan, באתר Last.fm (באנגלית) מידע על היצירה "Black Swan" באתר מיוזיק בריינז מידע על הסינגל "Black Swan" באתר מיוזיק בריינז מילות השיר "Black Swan" באתר Genius סרטון השיר "Black Swan" באתר יוטיוב ‘Black Swan’: BTS releases new song, accompanying art film; fans in 'shock', USA Today Riddhi Chakraborty, BTS Drop Haunting New Single ‘Black Swan’ Sarah Murphy, BTS Go Full Natalie Portman in "Black Swan" Video SARA DELGADO, BTS Releases Powerful "Black Swan" Song and Art Film as First MOTS: 7 Single "...הלב כבר לא רוטט / כשהמוזיקה נשמעת / זה יהיה המוות הראשון שלי / תמיד פחדתי מכך..." BTS Surprised Fans With New "Black Swan" Music Video, Teen Vogue
יחסי ארמניה – קוריאה הדרומית

יחסי ארמניה–קוריאה הדרומית הם היחסים הדו-צדדיים בין ארמניה וקוריאה הדרומית. שתי המדינות כוננו יחסים דיפלומטיים ב-21 בפברואר 1992. ב-6 בנובמבר 2005 נחתם בירוואן הסכם על התייעצויות בין משרד החוץ של ארמניה ומשרד החוץ והמסחר של קוריאה הדרומית. ב-23 בפברואר 2012 נחתם בסיאול הסכם על ויתור הדדי של חובת הוויזה לבעלי דרכונים דיפלומטיים רשמיים בין שתי המדינות. ב-4 ביולי 2014 נחתם בסיאול הסכם על שיתוף פעולה בתחומי התרבות, הספורט והחינוך בין שתי המדינות. ב-19 באוקטובר 2018 נחתם בירוואן הסכם להגנה קידום הדדי של השקעות בין שתי המדינות. כ-297 אזרחים דרום קוריאנים התגוררו ברפובליקת ארמניה בשנת 2019. בשנת 2018 הסתכם הסחר בין המדינות ב-35.4365 מיליון דולר, כאשר היבוא מקוריאה הדרומית לארמניה הסתכם ב-35.0789 מיליון דולר, וכלל בעיקר טקסטיל, כלי רכב ואלקטרוניקה, ואילו היצוא מארמניה לקוריאה הדרומית הסתכם ב-357,600 דולר, וכלל בעיקר מזון לבעלי חיים, מינרלים וגומי. ארמניה מיוצגת בקוריאה הדרומית באמצעות שגרירותה בטוקיו, יפן, ובנוסף מחזיקה קונסוליית כבוד בסיאול. קוריאה הדרומית מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן. יחסי ארמניה–קוריאה הדרומית באתר משרד החוץ הארמני היחסים בין המדינות באתר משרד החוץ הדרום קוריאני
יחסי ארמניה – קוריאה הצפונית

יחסי ארמניה–קוריאה הצפונית הם היחסים הדו-צדדיים בין ארמניה וקוריאה הצפונית. שתי המדינות כוננו יחסים דיפלומטיים ב-21 בפברואר 1992. היחסים בין המדינות לא התרחבו בגלל מחאת ארמניה על הפרות רבות של זכויות האדם בקוריאה הצפונית, תוכנית הנשק הגרעיני והטיפול הקשה באוכלוסיית קוריאה הצפונית. כמה הסכמים לשיתוף פעולה בין המדינות נחתמו במשך השנים. מדיה וקבצים בנושא יחסי ארמניה – קוריאה הצפונית בוויקישיתוף יחסי ארמניה–קוריאה הצפונית באתר משרד החוץ הארמני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
עמוד האש (סרט)

עמוד האש הוא סרט עלילתי ישראלי בשחור-לבן משנת 1959. הסרט מספר על מלחמת העצמאות באזור הנגב. עלילת הסרט היא ז'אנר מקובל בקולנוע המלחמתי של "לכודים מאחורי קווי האויב", אך עם הייחוד שבכוח ישנה גם חיילת (נחמה הנדל). הכוח מגלה שהאויב זומם להשמיד עיר בישראל, ובמסע חזרה למפקדה, בניסיון להביא הביתה את הידיעה, נותרים רק שניים, החיילת והחייל דוד (לורנס מונטיין), אשר גם מתאהבים במהלך המסע. הסרט צולם בקיבוץ רביבים וחברי הקיבוץ וגרעיני נח"ל שימשו כניצבים. שחקנים נוספים: אורי זוהר בתפקיד יוסי ומיכאל שילה בתפקיד אורי. הסרט יצא בשנת 1963 גם בגרסה אנגלית בשם "The Pillar of Fire". היסטוריה של הקולנוע הישראלי: תקופת היישוב ושנות החמישים "עמוד האש", במסד הנתונים הקולנועיים IMDb (באנגלית) "עמוד האש", באתר AllMovie (באנגלית) "עמוד האש", באתר ספר הקולנוע הישראלי "עמוד האש", באתר אידיבי "עמוד האש", במסד הנתונים הקולנועיים KinoPoisk (ברוסית) הסרט הישראלי "עמוד האש" יוצג מחר לראשונה בת"א, דבר, 11 במרץ 1959 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
רידיגר הוצמן

רידיגר הוצמן (בגרמנית: Rüdiger Huzmann; נפטר ב-22 בפברואר 1090) היה הבישוף של העיר שפייר בין השנים 1074 ל־1090. הוצמן נולד למשפחה המקורבת לשושלת הסאלית (אנ'), משפחת אצולה באימפריה הרומית הקדושה. הוא שימש כקנון (אנ') (איש דת וחבר קתדרלה) בקתדרלת שפייר ועמד בראש בית הספר לדת שפעל בה. בשנת 1074 מונה לבישוף שפייר על ידי היינריך הרביעי, קיסר האימפריה הרומית הקדושה. במאבק האינווסטיטורה הוא עמד לצד הקיסר. בשל נאמנותו לקיסר, הוא נאסר על ידי גרגוריוס השביעי, הובא לרומא ונענש במאסר במנזר. בתקופתו כבישוף שופצה קתדרלת שפייר, שהייתה חשובה לקיסר עקב קבורתם של בני השושלת הסאלית במקום. ביוזמתו של הוצמן התיישבו יהודים בעיר שפייר בשנת 1084. הוצמן הזמין יהודים להתיישב בעיר, והעניק ליהודי המקום כתב זכויות שבו כתב: אני רודיגר חוזמן בישוף שפייר, בעשותי את העיר שפייר לכרך, חשבתי כי אוסיף אלף מונים על כבוד מקומנו, אם אביא יהודים לשכן בו. ואת היהודים שהובאו הושבתי מחוץ לעדה ולמקום מגוריהם של שאר התושבים. ולמען לא יהיו בנקל למפגע לפרעות ההמון הגס, הקפתים חומה ההתיישבות היהודית בשפייר בעקבות הכרזתו של הוצמן הייתה הפעם הראשונה שבה התיישבו יהודים בעיר זו. היישוב התקיים בפרוור אלטשפייר שבשפייר והיה הגטו העירוני המתועד הראשון. דייוויד מ' צ'ייני, הבישוף רידיגר הוצמן מתניה יוסף בן-גדליה, חכמי שפייר בימי גזירות תתנ"ו ולאחריהן: קורותיהם, דרכם בהנהגת הציבור ויצירתם הרוחנית בשלהי המאה ה-11 ובראשית המאה ה-12, חיבור לשם קבלת התואר "דוקטור לפילוסופיה", אוניברסיטת בר-אילן, רמת גן, ניסן ה'תשס"ז, עמוד 121 מרי פולברוק, A Concise History of Germany, הוצאת אוניברסיטת קיימברידג', 1991, עמ' 20. ISBN 0-521-83320-5 ערך זה הוא קצרמר בנושא גרמנים. אתם מוזמנים לתרום לוויקיפדיה ולהרחיב אותו.
יחסי נורווגיה – קוריאה הדרומית

יחסי נורווגיה–קוריאה הדרומית הם היחסים הדו-צדדיים בין נורווגיה וקוריאה הדרומית. בשנת 1951 שלחה נורווגיה בית חולים שדה, כדי לסייע לכוחות האו"ם במלחמת קוריאה. נוכחותם של הנורווגים בתקופה קשה זו יצרה קשרים חזקים בין קוריאנים לנורווגים והביאה לידידות ושיתוף פעולה בין שתי המדינות. בסך הכל שירתו 623 נורווגים ב-NORMASH ובסך הכל טופלו שם 90,000 חולים. שתי המדינות כוננו יחסים דיפלומטיים ב-2 במרץ 1959. היחסים הלכו והשתפרו בין השנים, וביקורים רשמיים רבים נערכו במהלך השנים, כמו גם כמה הסכמים לשיתוף פעולה שנחתמו בין המדינות. בשנת 2019 הסתכם הסחר בין המדינות ב-35.4365 מיליון דולר, כאשר היבוא מקוריאה הדרומית לנורווגיה הסתכם ב-1.802 מיליארד דולר, וכלל בעיקר כלי רכב וכלי נשק, ואילו היצוא מנורווגיה לקוריאה הדרומית הסתכם ב-1.325 מיליארד דולר, וכלל בעיקר פלטינה, בשר ודגים. באותה שנה קוריאה הצפונית השקיעה בנורווגיה כ-1.96 מיליארד דולר, ואילו נורווגיה השקיעה בקוריאה הדרומית 540 מיליון דולר. נורווגיה מחזיקה בקוריאה הדרומית שגרירות בסיאול, ובנוסף מחזיקה קונסוליית כבוד בפוסאן. קוריאה הדרומית מחזיקה בנורווגיה שגרירות באוסלו. מדיה וקבצים בנושא יחסי נורווגיה – קוריאה הדרומית בוויקישיתוף היחסים בין המדינות באתר משרד החוץ הנורווגי יחסי נורווגיה–קוריאה הדרומית באתר משרד החוץ הדרום קוריאני